Document ID: 31991R2978

ΚΑΝΟΝΙΣΜΟΣ (ΕΟΚ) αριθ. 2978/91 ΤΟΥ ΣΥΜΒΟΥΛΙΟΥ της 7ης Οκτωβρίου 1991 για την κατάργηση ορισμένων ποσοτικών περιορισμών και την τροποποίηση του παραρτήματος Ι του κανονισμού (ΕΟΚ) αριθ. 288/82
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί κοινού καθεστώτος εισαγωγών (1), όπως τροποποιήθηκε τελευταία από τον κανονισμό (ΕΟΚ) αριθ. 371/91 (2), και ιδίως το άρθρο 2,
την πρόταση της Επιτροπής,
Εκτιμώντας:
ότι η κοινή εμπορική πολιτική στηρίζεται σε ενιαίες αρχές 7 ότι το κοινό καθεστώς εισαγωγών, που καθιερώθηκε με τον κανονισμό (ΕΟΚ) αριθ. 288/82, αποτελεί σημαντικό στοιχείο αυτής της πολιτικής 7 ότι η ελευθέρωση των εισαγωγών, δηλαδή η απουσία κάθε ποσοτικού περιορισμού, με την επιφύλαξη των εξαιρέσεων και παρεκκλίσεων που προβλέπονται από τους κοινοτικούς κανόνες, αποτελεί το σημείο αναφοράς των κοινών κανόνων σ' αυτόν τον τομέα 7 ότι οι ποσοτικοί περιορισμοί κατά την εισαγωγή, που υπάρχουν στα διάφορα κράτη μέλη, αναφέρονται στον κατάλογο του παραρτήματος Ι του κανονισμού (ΕΟΚ) αριθ. 288/82 7 ότι, για ορισμένους από αυτούς τους περιορισμούς που διατηρούν ορισμένα κράτη μέλη, ιδίως έναντι της Ιαπωνίας, η οικονομική και εμπορική κατάσταση επιτρέπει την κατάργησή τους 7 ότι, υπό αυτές τις συνθήκες, πρέπει να γίνουν οι κατάλληλες τροποποιήσεις του παραρτήματος Ι του κανονισμού (ΕΟΚ) αριθ. 288/82,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοτικοί περιορισμοί για τα προϊόντα που υπάγονται στους κωδικούς ΣΟ που εμφαίνονται, αντίστοιχα, στα παραρτήματα Α, Β και Γ του παρόντος κανονισμού, διαγράφονται από το παράρτημα Ι του κανονισμού (ΕΟΚ) αριθ. 288/82.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 7 Οκτωβρίου 1991.

Labels: 3